Filmat: "Josie tant kien ġentlom u bniedem twajjeb" – Maryrose Mallia
Sibtek li jmiss mimli missirijiet maltin - programm speciali ghal Jum il-Missier 💙💙💙#staysafe #watchsibtek #togetherwecan #sibtek #sibtek11 #Nieħduħsiebxulxin Posted by Sibtek on Monday, June 15, 2020 Fl-edizzjoni tal-lum tal-programm Sibtek li jixxandar fis-12.45pm fuq TVM, Maryrose Mallia tfakkar il-memorja tal-mibki Josie Coppini u semmi esperjenzi profondi ħafna li kellha meta ħadmet ma' Josie. Huma filfatt ħadmu fuq is-sensiela Ir-Ronnie, li kienet l-aħħar xogħol televiżiv ta' dan l-attur. Waqt Sibtek tal-lum se naraw ħafna missirijiet li se jgħidu tagħhom dwar l-irwol ta' missier. Fost ħafna intervisti Ser naraw lil Mark Lawrence Zammit ma' missieru, lil Clara Farrugia ma' missierha u lil Jessika Muscat ma' missierha ukoll. Daniel Chircop ta' Danusan jitkellem dwar ħuh David li m'għadux magħna. Hu jitkellem dwar ir-relazzjoni sabiħa li kellhom bejniethom. Waqt dan il-programm se naraw lill-kantant Victorio Gauci ta' The Crowns, flimkien mal- familja tiegħu. Geo Debono u l-mara tiegħu Deborah se jitkellmu dwar il-proponiment speċjali ħafna li hu kien għamlilha. Illum se nsegwu ħafna spettaklu minn kantanti lokali u se jkun hemm ukoll sorpriża ħelwa. Sibtek tal-lum se jkun wieħed emozzjonali, divertenti u mimli spettaklu.